b'\n_START_ARTICLE_\nPeter Windsor\n_START_PARAGRAPH_\nPeter Windsor (s. 11. kes\xc3\xa4kuuta 1952 Englanti) on brittil\xc3\xa4inen moottoriurheiluvaikuttaja. Windsor varttui Australiassa ja seurasi siell\xc3\xa4 Tasman Series -moottoriurheilusarjaa. Windsor oli F1-kaudelle 2010 valitun US F1:n osaomistaja.\n_START_SECTION_\nUra moottoriurheilussa\n_START_PARAGRAPH_\nVuonna 1975 h\xc3\xa4n palasi Britanniaan ja sai t\xc3\xb6it\xc3\xa4 moottoriurheilutoimittajana viikoittain ilmestyneest\xc3\xa4 Autocar-lehdest\xc3\xa4. 1985 h\xc3\xa4n sai t\xc3\xb6it\xc3\xa4 Frank Williamsin tallista ja siirtyi hoitamaan tallin PR-asioita._NEWLINE_Windsor yritti yst\xc3\xa4v\xc3\xa4ns\xc3\xa4 Greg Normanin kanssa ostaa Brabham-tallin, mutta suunnitelmat eiv\xc3\xa4t toteutuneet. Ostoyritys p\xc3\xa4\xc3\xa4ttyi riitaan ja meni oikeuteen, jossa Windsor sai yli 2 miljoonan dollarin korvaukset, mutta tallin perustamisen j\xc3\xa4\xc3\xa4dess\xc3\xa4 h\xc3\xa4nen oli keksitt\xc3\xa4v\xc3\xa4 muita suunnitelmia._NEWLINE_Williams-aikoina Windsor oli yst\xc3\xa4vystynyt Nigel Mansellin kanssa ja t\xc3\xa4m\xc3\xa4n siirtyess\xc3\xa4 Ferrarille Windsor toimi Ferrarin hommissa Guildfordissa._NEWLINE_Windsor siirtyi Mansellin mukana IndyCar -sarjaan USA:han ja palasi vuonna 1998 F1-toimittajaksi. H\xc3\xa4n kirjoittaa artikkeleja F1 Racing -lehteen._NEWLINE_Windsor oli my\xc3\xb6s mukana yhdysvaltalaisen US F1 Teamin perustamisessa, mutta ylitsep\xc3\xa4\xc3\xa4sem\xc3\xa4tt\xc3\xb6mien ongelmien takia talli ei koskaan p\xc3\xa4\xc3\xa4ssyt F1-sarjaan, johon se suunnitteli osallistuvansa kaudella 2010.'